Aalborgs Stifts Adresseavis, 1820-08-23
Følgende Eiendomme, tilhørende Proprietair Jacob Jørgen Bergh til Kiersgaard, hans Opbudsboe, nemlig: 1) Hovedgaarden Kiersgaard i Thornbye Sogn her ved Hiøring, staaende for Hartkorn tiendefrie men skattepligtig Hovedgaardstaxt 22 Tdr. 7 Skpr. og underliggende 11 Huse, hvoraf forrettes 10 Dage ugentlig foruden Omgangsarbeide i Korn- og Høe høsten, samt Tørvebiergningen, samt en Eng, Vinstrup Engen kaldet, af Hartkorn circa 2 Tdr., hvorpaa avles aarlig omtrent 30 Læs Høe, og samme Eng er uopskiærlig Tørveskiær. 2) Den ved Kiersgaard beliggende Vandmølle, som staaer for Mølleskylds Hartkorn 6 Tdr. 3 Skpr. 3) Vidstrup Kirke med Korn- og Qvægtiende af tiendeydende Hartkorn 101 Tdr. 5 Skpr. 1 Fdkr. 1 Alb. stilles til 3de offentlige Auctioner, nemlig: 1ste Gang Onsdagen den 13de Septbr. førstkommende. 2den Gang Onsdagen den 27de f. M. og 3die Gang Onsdagen den 11te October dette Aar, hver Dags Formiddag Kl. 10. De 2de første Auctioner holdes paa Raadstuen her i Byen, og den 3die paa Gaarden selv. Dette bliver herved, i Følge Placaten af 22de April 1817, kundgjort til Creditorernes Efterretning, og til Underretning for Lysthavende, med det Tilføiende, at hvo der maatte have noget under Auctionen at erindre, maae see saadant omventileret og afgjort ved de to første Auctioner, for at ikke utilbørligt Ophold ved tredie og sidste Auction, da absolut Bortsalg skeer, skal finde Sted. Om disse ypperlige Eiendomme anmærkes allene, at Gaardens Bygninger ere i god Stand, Jorderne særdeles gode, og uopskiærlig Tørveskiær haves, at der aarlig kan græsses og forres 20 Stkr. Bæster, 40 Stkr. Køer, 50 Stkr. Stude, 80 Faar, at Udsæden er 30 Tdr. Rug, a 6 Tdr. Byg og 100 Tdr. Havre; af Høe avles omtrent 200 Læs, Arealet af Ager og Eng er imellem 190 og 200 Tdr. Land, foruden særdeles betydelig og godt Overdrev, at Møllen, som er en Vandmølle med 2 Qværne, mangler, som beliggende paa en Aae, aldrig Vand, og indbringer beviislig aarlig circa 350 Tdr. Toldkorn meest Rug og Byg at Tienden kan hæves in Natura, og at Vidstrup Sogn er et med de bedste i Egnen, at Gaarden som nær ved Nord stranden samt Ladepladserne Kjul, Thornbye og Lønstrup beliggende, særdeles beqvemt kan afsætte sine Producter, at en Deel af Kiøbesummen for Gaarden kan ventes flere Aar at blive indestaaende uopsagt, og at intet deraf forlanges betalt før 13de Juni 1822. Solide Liebhavere ville, ved selv at tage Eiendommene i Øiesyn, især medens Kornet endnu staaer paa Marken, forvisse sig om, at de fuldkommen svare til den foranførte Beskrivelse. Endelig sælges ved sidste Auction en Opbudsboet tilhørende Panteobligation stor 2500 Rbd. Sølv, med 1ste Prioritet i Lengsholms Mølle i Lendom Sogn, af Hartkorn Mølleskyld 3 Tdr. 1 Skp. 2 Fdkr., Ager og Eng 5 Skp., Skovskyld, 3 Fdkr. 1/5 Alb., og hvilken Obligation, der er givet een af Boets Kreditorer som haandfaaet Pant, var ifølge Opsigelse forfaldet til Udbetaling i afvigte 13de Juni Termin. Conditionerne, som blandt andet vil bestemme, at Eiendommene kan tiltrædes strax efter Auctionen, ere iøvrigt fra midt i næste Maaned til Eftersyn hos Hr. Bogtrykker Borch i Aalborg, og paa mit Contoir, og Eiendommene, forevises af Bestyreren paa Gaarden. Hiøring den 10de August 1820. S. Poulsen.